คือ หนูมีเลือดออกที่ช่องคลอดหลังจากมีเพศสัมพันธ์กับแฟนได้ 1 วันค่ะ มีเลือกออกพอประมาณ ไม่เยอะ ไม่มีอาการปวดท้องร่วม หรือเจ็บอวัยวะเพศเลย และเลือกก็ไม่มีกลิ่นใดใดค่ะ หนูต้องทำอย่างไรต่อไปคะ ต้องไปตรวจกับคุณใช่ไหมคะ ตอนนี้มีออกการเลือดออกประมาณ 3 วันค่ะ
สวัสดีค่ะ อาการเลือดออกหลังมีเพศสัมพันธ์นั้น อาจเกิดจาก-การฉีกขาดของเนื้อเยื่อที่อวัยวะเพศ-เนื้องอกมดลูก-เนื้องอกหรือมะเร็งที่ปากมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ผลข้างเคียงจากยาคุมกำเนิด-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือนแนะนำไปพบสูตินรีแพทย์เพื่อตรวจเพิ่มเติม โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่การดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์